b"\n_START_ARTICLE_\nGreatest Hits, Volume II (album, Chicago)\n_START_SECTION_\nOzadje\n_START_PARAGRAPH_\nPo slabih odzivih na album Chicago XIV, je Columbia Records prekinila pogodbo s skupino Chicago. Skupina je takrat ravno za\xc4\x8dela sodelovati z Davidom Fosterjem in je pri\xc4\x8dela graditi novo identiteto, zalo\xc5\xbeba Columbia pa je bila zavezana k izdaji \xc5\xa1e enega albuma skupine. Tako je iz\xc5\xa1el drugi kompilacijski album, ki je naslednik albuma Chicago IX: Chicago's Greatest Hits iz leta 1975. Naslovnica albuma Volume II vsebuje kola\xc5\xbe fotografij iz okolice mesta Chicago. Razen majhnega logotipa, ki se pojavi na majhni sliki drugega albuma skupine, je to drugi album skupine, ki ne vsebuje logotipa._NEWLINE_Greatest Hits, Volume II prete\xc5\xbeno vsebuje skladbe od albuma Chicago VIII do albuma Hot Streets, po katerem skupina ni ve\xc4\x8d imela ve\xc4\x8djih hitov, vsebuje pa \xc5\xa1e nekaj starej\xc5\xa1ih hitov, ki niso bili vklju\xc4\x8deni na prvem kompilacijskem albumu. Album je iz\xc5\xa1el malce pred albumom Chicago 16, ki je ponovno zasukal uspeh skupine, in dosegel 171. mesto ameri\xc5\xa1ke lestvice Billboard 200. \xc4\x8ceprav je na seznamu skladb navedena tudi \xc2\xbbDialogue Part I & II\xc2\xab, je na albumu prisoten le Part II._NEWLINE_Kot predhodnik, je Greatest Hits, Volume II leta 2002 presegla kompilacija The Very Best of Chicago: Only the Beginning."